Martina Hingis
Martina Hingis (s. 30. syyskuuta 1980 Košice, Tšekkoslovakia) on sveitsiläinen tennispelaaja. Hän nousi tenniksen maailmanlistan ykkössijalle vuonna 1997. Hän on voittanut urallaan viisi Grand Slam -turnausta kaksinpelissä, kolmesti Australiassa sekä kertaalleen Wimbledonissa ja US Openissa. Hingis on myös voittanut 11 Grand Slam -nelinpelimestaruutta ja vuonna 1998 hän voitti kaikki neljä. Hänellä on useita "historian nuorin" -tyyppisiä ennätyksiä Grand Slameissä. Jatkuvat loukkaantumiset katkaisivat hänen uransa kuitenkin vain 22 vuoden iässä.
29. marraskuuta 2005 Hingis kuitenkin ilmoitti palaavansa WTA-kiertueelle oltuaan poissa lähes neljä vuotta. Hän palasi voitokkaasti ammattilaiskentille Gold Coastin turnauksessa Australiassa vuoden 2006 alussa. Hingis ilmoitti lopettavansa tennisuransa toistamiseen, kun hän jäi kiinni kokaiinin käytöstä positiivisen näytteen johdosta Wimbledonin turnauksessa syksyllä 2007. Hän sai tapauksesta kahden vuoden kilpailukiellon. Hän teki paluun jälleen vuonna 2013. Tällä kertaa hän kuitenkin keskittyy ainoastaan nelinpeliin.
Hingis on International Tennis Federationin maailmanmestari vuosilta 1997 ja 1999–2000.
Hingisin äiti Melanie Molitorová on tšekkiläinen ja isä Károly Hingis unkarilainen – kummatkin tennispelaajia itsekin (Molitorová ylsi aikoinaan maansa kymmenen parhaan pelaajan joukkoon). He nimesivät tyttärensä Martinaksi (alun perin "Martina Hingisová Molitorová") legendaarisen Martina Navrátilován mukaan. Hingisin vanhemmat erosivat hänen ollessa lapsi. Tämän jälkeen hän muutti äitinsä kanssa joksikin aikaa Määriin ja sieltä Sveitsiin, josta tuli heidän kotinsa.
Martina aloitti tennispallojen lyömisen jo kahden vuoden iässä ja neljän vanhana hän pelasi ensimmäisessä turnauksessaan. Vuonna 1993 Hingisistä tuli kaikkien aikojen nuorin Grand Slamin juniorisarjan voittaja hänen valloittaessaan 12-vuotiaana junioreiden kaksinpelikruunun Roland Garrosissa. Seuraavana vuonna hän puolusti mestaruuttaan menestyksekkäästi ja voitti myös Wimbledonissa. Hingis oli jo tällöin maailman junioriykkönen.
Hingiksen ura ammattilaisareenoilla alkoi kaksi viikkoa hänen 14-vuotissyntymäpäivänsä jälkeen, lokakuussa 1994. Muutaman kuukauden kuluttua tästä hänestä tuli kaikkien aikojen nuorin otteluvoittaja Grand Slamissä voittaessaan Jolene Watanaben ensimmäisellä kierroksella 6–0, 7–6(2). Lempinimekseen "Swiss Miss" saaneesta Hingisistä tuli kiertueella yleisön suosikki hänen miellyttävän pelityylinsä sekä pirteän ja iloisen luonteensa johdosta. FHM-lehti valitsi hänet kahdesti maailman 100 seksikkäimmän naisen listalleen. Pelikentällä nuorella Hingisillä ei ollut lyönneissään kilpasiskojensa voimaa, mutta helposti paikkasi tämän puutteen vahvuuksillaan, joita olivat muun muassa tarkat peruslyönnit, hyvä verkkopeli sekä fiksut lyöntivalinnat.
Vuonna 1996 Martina Hingiksestä tuli kaikkien aikojen nuorin Wimbledon-voittaja hänen voittaessa nelinpelimestaruuden Helena Sukován kanssa 15 vuoden ja 9 kuukauden ikäisenä. Hän otti samana vuonna Filderstadtissa, Saksassa myös uransa ensimmäisen kaksinpeliturnausvoiton ammattilaisena ja selvisi kauden päättäneessä WTA:n mestaruusturnauksessa finaaliin, jossa taipui maailman ykköselle Steffi Grafille viiden erän kamppailussa.
Tammikuussa 1997 Hingisistä tuli 1900-luvun nuorin Grand Slam -kaksinpelivoittaja. Hän voitti Australian avoimen mestaruusturnauksen 16 vuoden ja 3 kuukauden ikäisenä, kaataen loppuottelussa Mary Piercen 6–2, 6–2. Maaliskuussa hänestä tuli kaikkien aikojen nuorin maailman ykköseksi sijoitettu pelaaja. Heinäkuussa 1997 Hingiksestä tuli Lottie Dodin (1887) jälkeen nuorin Wimbledonin kaksinpelin voittaja. Sveitsiläinen voitti tuona vuonna myös Yhdysvaltain avoimet – finaalissa kaatui toinen tulevaisuuden tähtipelaaja, Venus Williams. Ainoa Grand Slam jota Hingis ei vuonna 1997 kyennyt valloittamaan, oli Roland Garros jonka loppuottelussa hän joutui taipumaan Kroatian Iva Majolille.
Seuraavana vuonna Hingis voitti kaikki neljä Grand Slam -nelinpelititteliä, parinaan Australiassa Mirjana Lucic ja muissa kolmessa Jana Novotná. Hänestä tuli historian kolmas samaan aikaan kaksin- ja nelinpelissä maailman ykköseksi rankattu naispelaaja. Hingis uusi mestaruutensa Australiassa lyömällä loppuottelussa Espanjan Conchita Martínezin kahdessa erässä. US Openin finaalissa hän kärsi tappion Lindsay Davenportille. Lokakuussa Davenport päätti Hingiksen 80 viikon putken maailman ykkösenä, mutta kauden päätösturnauksen finaalissa Hingis löi Davenportin.
Hingis aloitti kauden 1999 voittamalla Australian avoimet kolmannen kerran peräkkäin. Ranskan avoimissa hän ylsi loppuotteluun ja oli kolmen pisteen päässä otteluvoitosta Steffi Grafia vastaan, mutta taipui lopulta 6–4, 5–7, 2–6. Hingis pelasi itsensä myös US Openin finaaliin, jossa kuitenkin hävisi Serena Williamsille. Hingis voitti vuonna 1999 seitsemän turnausta ja nousi takaisin maailman ykköseksi. WTA:n mestaruusturnauksessa hän hävisi finaalin Davenportille 4–6, 2–6.
Hingiksen kolmen mestaruuden putki katkesi Australiassa hänen kärsiessä tappion Davenportille 1–6, 5–7. Huolimatta siitä, ettei hän voittanut yhtään Grand Slamiä vuonna 2000, yhdeksän kaksinpeliturnausvoittoa (mm. WTA:n mestaruusturnaus) pitivät hänet rankinglistan ykkösenä.
Viidennessä peräkkäisessä Australian avointen finaalissaan Hingis hävisi Jennifer Capriatille 3–6, 4–6. Hingis päätti valmennussuhteensa äitinsä kanssa joksikin aikaa, mutta tuli toisiin aatoksiin ennen Ranskan avoimia. Lokakuussa hän meni leikkauttamaan oikean nilkkansa.
Vuoden 2002 alussa leikkauksesta toipunut Martina Hingis pelasi kuudennen kerran peräkkäin Australian avointen mestaruuskilpailujen loppuottelussa, vastustajanaan jälleen Capriati. Hingis hävisi finaalin vaikka voitti ensimmäisen erän, johti toista jo 4–0 ja sai muutaman ottelupallon. Toukokuussa 2002 hänen vasen nilkkansa oli leikkauksen tarpeessa. Operaation jälkeen Hingiksen ongelmat loukkaantumisten kanssa jatkuivat eikä hän kyennyt tavoittamaan entistä huippukuntoaan. Hänen lääkärinsä antoivat ymmärtää, että Hingis pystyisi pelaamaan ja jotkut epäilivät tappioiden johtuneen loukkaantumisten sijasta pikemminkin ns. voimatennistä pelaavien uusien nimien (Davenport, Williamsin sisarukset, Capriati) esiinmarssista.
22 vuoden iässä vuonna 2002 Hingis ilmoitti vetäytyvänsä ammattilaistenniksestä. Syynä olivat pitkään jatkuneet nilkkavammat sekä osaksi tästä syystä laskenut itseluottamus. Hän oli voittanut urallaan ammattilaisena 40 kaksinpeli- ja 36 nelinpeliturnausta. Hän oli ollut maailman ykköspelaaja 209 viikkoa.
Helmikuussa 2005 Hingis yritti paluuta Thaimaan Pattayassa käydyssä turnauksessa, mutta hävisi ensimmäisellä kierroksella Saksan Marlene Weingärtnerille. Tämän jälkeen hän ilmoitti, ettei enää suunnitellut uutta paluuta.
Heinäkuussa Hingis palasi uusin voimin, pelaten kaksin-, nelin- ja sekanelinpelejä World Team Tennis -sarjassa Yhdysvalloissa. 18 voitolla ja vain yhdellä tappiolla hän johdatti New York Sportimesin mestaruuteen ja tuli samalla nimetyksi MVP:ksi (Most Valuable Player – arvokkain pelaaja). Hän kukisti kesällä kaksi sadan parhaan joukkoon rankattua pelaajaa. Näiden lupaavien tulosten myötä ilmaan heitettiin uusia epäilyjä siitä, josko Hingis sittenkin suunnittelisi paluuta WTA-kiertueelle.
Vuoden 2006 alussa Hingis teki paluunsa WTA-kiertueelle Gold Coastin turnauksessa Australiassa. Ensimmäisellä kierroksella hän kukisti Venezuelan Maria Vento-Kabchin, toisella kierroksella Tšekin Klara Koukalovan ja kolmannella Espanjan Nuria Llagostera Vivesin – kaikki maailmanlistan 70 parhaan joukossa. Välierissä väsynyt Hingis taipui maailmanlistan 23:nnelle, Italian Flavia Pennetalle 6–1, 6–7(2), 2–6. Seuraavalla viikolla hän osallistui Sydneyn turnaukseen, jonka avauskierroksella entinen maailmanlistan ykkönen Justine Henin-Hardenne kukisti hänet 6–3, 6–3.
Vuoden 2006 Australian avoimien avauskierroksella Hingis pelasi hyvin ja kukisti 30:nneksi sijoitetun Vera Zvonarjovan näytöstyyliin 6–1, 6–2.
Syksyllä 2007 Hingis kertoi, että häntä epäillään kokaiinin käytöstä. Hän oli antanut kokaiinia sisältäneen doping-näytteen Wimbledonin tennisturnauksessa. Samalla Hingis kertoi lopettavansa uransa vedoten myös ikäänsä ja terveysongelmiinsa.[1] Hingis ilmoitti aluksi ettei jaksa taistella asiasta, mutta myöhemmin hän palkkasi urheiluoikeuteen erikoistuneen asianajajan Tony Morton-Hooperin avukseen valmistelemaan oikeusjuttua Kansainvälistä tennisliittoa ITF:ää vastaan.[2] Kansainvälinen tennisliitto ITF kertoi, että Hingis menettää Wimbledonissa saavuttamansa pisteet ja runsaan 100000 euron palkintorahat.[3] Hän sai myös kahden vuoden kilpailukiellon[4].
Hingis palasi kentille jälleen heinäkuussa 2013, kun hän osallistui Daniela Hantuchován kanssa Kaliforniassa pelattavan WTA-turnauksen nelinpeliin. Heidän tavoitteenaan olivat elo-syyskuussa pelattavat Yhdysvaltain avoimet.[5] Siellä he eivät kuitenkaan menestyneet, vaan hävisivät heti ensimmäisellä kierroksella ykkössijoitetulle parille. Maaliskuussa 2014 Hingis saavutti Sabine Lisickin kanssa turnausvoiton Miamin WTA-turnauksessa. Eastbournessa hän pääsi loppuotteluun Flavia Pennettan parina. Wimbledonissa Hingis pelasi Vera Zvonarjovan kanssa häviten avauskierroksella.[6] Yhdysvaltain avoimissa Hingis ja Pennetta selvittivät tiensä loppuotteluun, jossa he kuitenkin hävisivät venäläisparille.[7]
VuosiTurnausVastustajaTulos1997Australian avoimetMary Pierce6–2, 6–21997WimbledonJana Novotná2–6, 6–3, 6–31997Yhdysvaltain avoimetVenus Williams6–0, 6–41998Australian avoimetConchita Martínez6–3, 6–31999Australian avoimetAmélie Mauresmo6–2, 6–3
VuosiTurnausVastustajaTulos1997Ranskan avoimetIva Majoli6–4, 6–21998Yhdysvaltain avoimetLindsay Davenport6–3, 7–51999Ranskan avoimetSteffi Graf4–6, 7–5, 6–21999Yhdysvaltain avoimetSerena Williams6–3, 7–62000Australian avoimetLindsay Davenport6–1, 7–52001Australian avoimetJennifer Capriati6–4, 6–32002Australian avoimetJennifer Capriati4–6, 7–6, 6–2
Turnaus20022001200019991998199719961995Australian avoimetloppuott.loppuott.loppuott.WWWpuoliväl.2. kierr.Ranskan avoimet-välierävälieräloppuott.välieräloppuott.3. kierr.3. kierr.Wimbledon-1. kierr.puoliväl.1. kerr.välieräV4. kierr1. kierr.Yhdysvaltain avoimet4. kierr.välierävälieräloppuott.loppuott.Vvälierä4. kierr.Turnausvoitot239751220Voitot-tappiot34–1060–1577–1071–1367–1375–551–1622–13Vuoden loppuranking1041121416
OhjeGrand Slam (5)WTA-mestaruusturnaus (2)I-tason turnaus (15)WTA-kiertue (18)
#pvmTurnausKenttäVastustajaTulos1.13. lokakuuta 1996Filderstadt, SaksamattoAnke Huber (Saksa)6–2 3–6 6–32.10. marraskuuta 1996Oakland, YhdysvallatmattoMonica Seles (Yhdysvallat)6–2 6–03.12. tammikuuta 1997Sydney, AustraliakovaJennifer Capriati (Yhdysvallat)6–1 5–7 6–14.26. tammikuuta 1997Australian avoimet, Melbourne, AustraliakovaMary Pierce (Ranska)6–2 6–25.2. helmikuuta 1997Toray Pan Pacific Open, Tokio , JapanimattoSteffi Graf (Saksa)luovutus (loukkaantuminen)6.16. helmikuuta 1997Open Gaz de Ranska, Pariisi, RanskakovaAnke Huber (Saksa)6–3 3–6 6–37.30. maaliskuuta 1997Key Biscayne, YhdysvallatkovaMonica Seles (Yhdysvallat)6–2 6–18.6. huhtikuuta 1997Hilton Head Island, YhdysvallatmassaMonica Seles (Yhdysvallat)3–6 6–3 7–69.6. heinäkuuta 1997Wimbledon, EnglantiruohoJana Novotná (Tšekki)2–6 6–3 6–310.27. heinäkuuta 1997Stanford, YhdysvallatkovaConchita Martínez (Espanja)6–0 6–211.3. elokuuta 1997San Diego, YhdysvallatkovaMonica Seles (Yhdysvallat)7–6 6–412.7. syyskuuta 1997Yhdysvaltain avoimet, New York, YhdysvallatkovaVenus Williams (Yhdysvallat)6–0 6–413.12. lokakuuta 1997Filderstadt, SaksamattoLisa Raymond (Yhdysvallat)6–2 6–414.16. marraskuuta 1997Philadelphia, YhdysvallatmattoLindsay Davenport (Yhdysvallat)7–5 6–7 7–615.1. helmikuuta 1998Australian avoimet, Melbourne, AustraliakovaConchita Martínez (Espanja)6–3 6–316.15. maaliskuuta 1998Indian Wells, YhdysvallatkovaLindsay Davenport (Yhdysvallat)6–3 6–417.4. toukokuuta 1998Hampuri, SaksamassaJana Novotná (Tšekki)6–3 7–518.17. toukokuuta 1998Rooma, ItaliamassaVenus Williams (Yhdysvallat)6–3 2–6 6–319.22. marraskuuta 1998WTA:n mestaruusturnaus, New York, YhdysvallatkovaLindsay Davenport (Yhdysvallat)7–5 4–6 6–4 6–220.31. tammikuuta 1999Australian avoimet, Melbourne, AustraliakovaAmelie Mauresmo (Ranska)6–2 6–321.7. helmikuuta 1999Toray Pan Pacific Open, Tokio, JapanimattoAmanda Coetzer (Etelä-Afrikka)6–2 6–122.4. huhtikuuta 1999Hilton Head Island, YhdysvallatmassaAnna Kurnikova (Venäjä)6–4 6–323.16. toukokuuta 1999Berliini, SaksamassaJulie Halard-Decugis (Ranska)6–0 6–124.8. elokuuta 1999San Diego, YhdysvallatkovaVenus Williams (Yhdysvallat)6–4 6–025.22. elokuuta 1999Toronto, KanadakovaMonica Seles (Yhdysvallat)6–4 6–426.10. lokakuuta 1999Filderstadt, SaksamattoMary Pierce (Ranska)6–4 6–127.6. helmikuuta 2000Toray Pan Pacific Open, Tokio, JapanimattoSandrine Testud (Ranska)6–3 7–528.2. huhtikuuta 2000Key Biscayne, YhdysvallatkovaLindsay Davenport (Yhdysvallat)6–3 6–229.7. toukokuuta 2000Hampuri, SaksamassaAranxta Sanchez-Vicario (Espanja)6–3 6–330.25. kesäkuuta 2000s'Hertogenbosch, HollantiruohoRuxandra Dragomir (Romania)6–2 3–0 luov.31.20. elokuuta 2000Montreal, KanadakovaSerena Williams (Yhdysvallat)0–6 6–3 3–0 luov.32.8. lokakuuta 2000Filderstadt, SaksamattoKim Clijsters (Belgia)6–0 6–333.15. lokakuuta 2000Zürich, SveitsikovaLindsay Davenport (Yhdysvallat)6–4 4–6 7–534.29. lokakuuta 2000Moskova, VenäjämattoAnna Kurnikova (Venäjä)6–3 6–135.19. marraskuuta 2000WTA:n mestaruusturnaus, New York, YhdysvallatmattoMonica Seles (Yhdysvallat)6–7 6–4 6–436.8. tammikuuta 2001Sydney, AustraliakovaLindsay Davenport (Yhdysvallat)6–3 4–6 7–537.18. helmikuuta 2001Doha, QatarkovaSandrine Testud (Ranska)6–3 6–238.25. helmikuuta 2001Dubai, ArabiemiraatitkovaNathalie Tauziat (Ranska)6–4 6–439.13. tammikuuta 2002Sydney, AustraliakovaMeghann Shaughnessy (Yhdysvallat)6–2 6–340.3. helmikuuta 2002Toray Pan Pacific Open, Tokio, JapanimattoMonica Seles (Yhdysvallat)7–6 4–6 6–341.21. toukokuuta 2006Rooma, ItaliamassaDinara Safina (Venäjä)6–2 7–542.24. syyskuuta 2006Kalkutta, IntiamattoOlga Putškova (Venäjä)6–0 6–443.4. helmikuuta 2007Toray Pan Pacific Open, Tokio, JapanimattoAna Ivanović (Venäjä)6–4 6–2
at the Women's Tennis Association
Luokka:Slovakialaiset tennispelaajat Luokka:Sveitsiläiset tennispelaajat Luokka:Sveitsiläiset olympiamitalistit Luokka:Dopingrikkomuksesta tuomitut sveitsiläiset Luokka:Dopingrikkomuksesta tuomitut tennispelaajat Luokka:Vuonna 1980 syntyneet Luokka:Elävät henkilöt